Popillon
Masser af spil har bevist, at det enkle ofte er det bedste. Popillon er et godt eksempel på netop det. Spillet er enkelt, men svært at gennemføre godt.

Efter installationen åbner spillet automatisk. For eftertiden åbner du det via Start-menuen og vælger Popillon Demo og derefter Popillon. Klik nu på OK. Nu ser du spillepladen.

Spillet går ud på at rydde pladen for kugler med så få klik som muligt. Du fjerner kugler ved at dobbeltklikke på en kugle i en gruppe med to kugler eller flere i samme farve. De skal hænge sammen side om side og ikke diagonalt.

Hver gang du fjerner kugler, får du point, og resten af kuglerne falder på plads. Det er her, taktikken kommer ind i billedet. Når de falder på plads, bliver der dannet nye grupper. For at se hvor mange point du får for at fjerne en bestemt gruppe, så klik en enkelt gang på en kugle i gruppen. 

Du kan ændre spillets indstillinger ved at vælge menuen Game og dernæst Options. I fanebladet Game Play Options i feltet Mode kan du vælge forskellige udgaver af reglerne.

Luk spillet med et klik på krydset i øverste højre hjørne.